Mustang er blant de få distriktene i Nepal som har buddhistisk, og ikke hinduisk, flertall. Det store antallet buddister skyldes grupper med tibetansk religion og språk. Antallet som dyrker den gamle tibetanske religionen bön er ikke registrert i statistikken. Kulturelt er distriktet nært knytta til Tibet, og politisk har tilknytninga også vært sterk i perioder.